

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADONAČELNIK

Klasa: 363-01/21-01/29

Urbroj: 2186/12-03/22-21-1

Ivanec, 03. ožujka 2021.

Na temelju članka 74. stavka 1. Zakona o komunalnom gospodarstvu („Narodne novine“ br. 68/18, 110/18, 32/20) i članka 64. Statuta Grada Ivanca („Službeni vjesnik Varaždinske županije“ br. 21/09, 12/13, 23/13-pročišćeni tekst, 13/18, 8/20), gradonačelnik Grada Ivanca podnosi Gradskom vijeću Grada Ivanca

**IZVJEŠĆE O IZVRŠENJU PROGRAMA**

**ODRŽAVANJA KOMUNALNE INFRASTRUKTURE ZA 2020. GODINU**

**1. UVOD**

Na temelju članka 72. stavka 1. Zakona o komunalnom gospodarstvu („Narodne novine“ br. 68/18, 110/18), Gradsko vijeće Grada Ivanca donijelo je Program održavanja komunalne infrastrukture za 2020. godinu na 29. sjednici Gradskog vijeća Grada Ivanca održanoj 11. prosinca 2019. godine, 1. Izmjene i dopune na 36. sjednici održanoj 9. lipnja 2020. godine, te 2. Izmjene i dopune na 39. sjednici održanoj 9. listopada 2020. godine.

Programom je utvrđeno održavanje komunalne infrastrukture na području Grada Ivanca za 2020. godinu, u skladu s predvidivim sredstvima i izvorima financiranja određeni su poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti, na održavanja nerazvrstanih cesta, održavanje javnih površina na kojima nije dopušten promet motornih vozila, održavanje građevina javne odvodnje oborinskih voda, održavanje javnih zelenih površina, održavanje igrališta, igrališta za djecu i opreme, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina, održavanje javne rasvjete, prigodno uređenje Grada, održavanje cesta i javnih površina u gospodarskim zonama, čišćenje potoka i kanala, te sanaciju divljih deponija.

Sredstva za ostvarivanje Programa održavanja komunalne infrastrukture u 2020. godini planirana su u iznosu od **4.936.442,04** kuna**,** a realizirana su u iznosu od **4.353.606,67** kuna, sa strukturom prihoda iz sljedećih izvora:

|  |  |  |  |  |
| --- | --- | --- | --- | --- |
| **Prihodi** | | **Planirano za 2020.** | | **Realizirano u 2020.** |
| - komunalna naknada | | 2.811.152,61 kuna | | 2.727.932,94 kuna |
| * doprinos za šume | | 24.210,10 kuna | | 24.210,10 kuna |
| * sanacija štete na javnim površinama | | 30.000,00 kuna | | 4.902,04 kuna |
| * prihodi od poreza | | 2.071.079,33 kuna | | 1.596.561,59 kuna |
|  | |  | | |

Sukladno članku 74. stavku 1. navedenog Zakona, u nastavku se daje financijski prikaz realizacije Programa održavanja komunalne infrastrukture za 2020. godinu.

**2. REALIZACIJA PROGRAMA**

**2.1. ODRŽAVANJE NERAZVRSTANIH CESTA**

Troškovi održavanja nerazvrstanih cesta procijenjeni su u iznosu od 1.141.335,00 kuna, a realizirani su u iznosu od 858.659,39 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Šljunčanje nerazvrstanih cesta, strojno planiranje | 100.000,00 | 114.423,86 |
| 2. | Čišćenje odvodnih jaraka, iskop zemljanog materijala sa izradom pokosa | 250.000,00 | 244.337,50 |
| 3. | Sanacija oštećenog asfalta sa zamjenom tampona, krpanje udarnih rupa nerazvrst. cesta, izrada muldi | 150.000,00 | 49.381,25 |
| 4. | Čišćenje nerazvrstanih cesta od nanosa otpada i mulja poslije većih kiša | 100.000,00 | 111.755,25 |
| 5. | Popravak ograda i rubnjaka uz nerazvrstane ceste | 25.000,00 | 10.012,50 |
| 6. | Košnja bankina i uklanjanje raslinja uz nerazvrstane ceste u naseljima | 130.000,00 | 66.976,53 |
| 7. | Popravak vertikalne i horizontalne signalizacije | 130.000,00 | 31.312,50 |
| 8. | Sanacija manjih klizišta | 30.000,00 | 4.125,00 |
| 9. | Zimska služba | 226.335,00 | 226.335,00 |
| **U K U P N O:** | | **1.141.335,00** | **858.659,39** |
| **Obrazloženje izvršenja:** realizacijaradova na održavanju nerazvrstanih cesta umanjena je u odnosu na planirana sredstva, a sve prema potrebama i ispostavljenim računima. Šljunčanje nerazvrstanih cesta sa strojnim planiranjem izvršeno je u količini od 1007 m³. Iskop i čišćenje odvodnih jaraka izvršeno je u dužini od 12309 m. Sanacija oštećenog asfalta, odnosno krpanje udarnih rupa nerazvrstanih cesta izvršeno je prema potrebama, odnosno prioritetima. Zbog čestih nevremena i većih kišnih oborina tijekom godine bilo je potrebno izvršiti radove na sanaciji i čišćenju nerazvrstanih cesta od nanosa otpada i mulja. Radovi na popravku ograde uz nerazvrstane ceste izvršeni su u Ivancu na NC 3-058. u Radovanu na NC 2-271, te u Škriljevcu na NC2-304. Košnja bankina uz nerazvrstane ceste u naseljima realizirana je po potrebi i to u svibnju, srpnju i rujnu u ukupnoj dužini od 99690 m. U sklopu redovnog održavanja vertikalne signalizacije izvršena je postava 7 komada prometnih znakova STOP na području grada, izvršena je nabava i postava 6 komada prometnih zrcala, izvršena je nabava i postava 1 nove oglasne ploče kod Muzeja planinarstva u ulici R. Rajtera u Ivancu, te je izvršena zamjena 4 komada naljepnica STOP na postojećim znakovima. Sanacija manjih klizišta izvršena je na klizištu nerazvrstane ceste NC 2-283 u Radovanu. Radovi na zimskoj službi bili su u skladu sa vremenskim uvjetima i podnesenim nalozima izvršenih radova tvrtke Ivkom d.d. Ivanec. | | | |

**2.2. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA**

Troškovi održavanja javnih površina na kojima nije dopušten promet motornih vozila procijenjeni su u iznosu od 30.000,00 kuna, te nisu utrošeni.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Održavanje i uređenje nogostupa i sličnih javno-prometnih površina | 30.000,00 | 0,00 |
| **U K U P N O:** | | **30.000,00** | **0,00** |
| **Obrazloženje izvršenja:** radovi na održavanju javnih površina na kojima nije dopušten promet motornih vozila nisu izvršavani jer nije bilo potrebe za istima. | | | |

**2.3. ODRŽAVANJE GRAĐEVINA JAVNE ODVODNJE OBORINSKIH VODA**

Troškovi održavanja građevina javne odvodnje oborinskih voda procijenjeni su u iznosu od 498.665,00 kuna, a realizirani su u iznosu od 521.365,63.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Održavanje i čišćenje slivnika, kanalskih rešetki, cijevi, propusta, otvorenih i zatvorenih kanala, šahtova, rigola, kanalica | 423.665,00 | 446.865,63 |
| 2. | Elaborat – analiza stanja i prijedlozi rješenja oborinske odvodnje | 75.000,00 | 74.500,00 |
| **U K U P N O:** | | **498.665,00** | **521.365,63** |
| **Obrazloženje izvršenja:** radovi na održavanju građevina javne odvodnje oborinskih voda premašili su planirana sredstva zbog potrebe hitnih izvođenja radova na zaštiti obiteljskih kuća od oborinskih voda, odnosno realizirani su prema ispostavljenim računima za naručene radove, a to su: 1. Lovrečan 47- sanacija kanala oborinske odvodnje ugradnjom cijevi u iznosu od 19.000,00 kn; 2. Lovrečan NC 2-299 (Kotijaši) – sanacija oborinske odvodnje izradom asfaltne mulde u iznosu od 21.725,00; 3. Lančić NC 1-017 i NC 2-140 – sanacija propusta i čišćenje kanala oborinske odvodnje u iznosu od 34.575,00 kn; 4. Gačice – sanacija cjevovoda ispod nogostupa uz ŽC 2064 u iznosu od 9.781,25 kn; 5. Gečkovec NC 3-055 – sanacija cijevnog propusta na potoku u iznosu od 21.387,50 kn; 6. Ivanec NC 2-026 – izrada javne odvodnje za objekt BGW u Industrijskoj zoni Ivanec u iznosu od 38.673,13 kn; 7. Bedenec 15-18 – zacjevljenje kanala i izrada okna oborinske odvodnje u iznosu od 87.250,00 kn; 8. Salinovec 1-3 – zacjevljenje kanala i izrada okna oborinske odvodnje uz ŽC 2105 u iznosu od 78.900,00 kn; 9. Bedenec 45 na NC 2-099 – sanacija oborinske odvodnje ugradnjom kanalice u iznosu od 18.875,00 kn; 10. Bedenec 76 - sanacija oborinske odvodnje ugradnjom kanalice u iznosu od 8.875,00 kn; 11. Bedenec NC 2-092 (Novaki) – sanacija oborinske odvodnje ugradnjom betonskih kanalica u iznosu od 35.437,50 kn; 12. Bedenec NC 3-016 (Vreski) – sanacija oborinske odvodnje ugradnjom betonskih kanalica u iznosu od 43.312,50 kn. | | | |

**2.4. ODRŽAVANJE JAVNIH ZELENIH POVRŠINA**

Troškovi održavanja javnih zelenih površina procijenjeni su u iznosu od 897.610,53 kuna, a realizirani su u iznosu od 831.694,36 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Čišćenje i održavanje travnatih površina | 270.000,00 | 298.634,93 |
| 2. | Održavanje ukrasnog i ostalog grmlja | 25.752,95 | 33.178,06 |
| 3. | Održavanje živih ograda | 31.925,00 | 20.515,40 |
| 4. | Uređivanje drveća | 49.433,05 | 54.627,50 |
| 5. | Održavanje cvjetnih gredica i visećih žardinjera | 96.999,03 | 101.999,13 |
| 6. | Održavanje staza i parkovnih elemenata | 31.000,50 | 14.951,25 |
| 7. | Sadnja trajnog raslinja | 20.000,00 | 0,00 |
| 8. | Održavanje javnih zelenih površina malčiranjem | 200.000,00 | 158.705,65 |
| 9. | Održavanje zelenih površina dječjih igrališta na području Grada Ivanca | 172.500,00 | 149.082,44 |
| **U K U P N O:** | | **897.610,53** | **831.694,36** |
| **Obrazloženje izvršenja:** realizacijaradova načišćenju i održavanju javnih površina i radovi na uređenju Grada Ivanca umanjena je u odnosu na planirana sredstva. Osim uobičajenih radova, a prema Programu izvršeno je rušenje drveća u ulici E. Kumičića i ulici V. Nazora u Ivancu u iznosu od 12.850,00 kn; radovi na uređenju okoliša u sklopu gradskog centralnog parka u iznosu od 23.562,50 kn; radovi na malčiranju korovišta izvršeni su na zemljištima u vlasništvu Grada Ivanca u površini od 253 107 m². | | | |

**2.4.A. REVITALIZACIJA GRADSKIH PARKOVA I SANACIJA DRVOREDA**

Troškovi revitalizacije gradskih parkova i sanacije drvoreda procijenjeni su u iznosu od 298.331,51 kuna, te su realizirani u iznosu od 298.331,51 kuna..

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Revitalizacija gradskih parkova i sanacija drvoreda | 298.331,51 | 298.331,51 |
| **U K U P N O:** | | **298.331,51** | **298.331,51** |
| **Obrazloženje izvršenja:** radovi na revitalizaciji gradskih parkova i sanaciji drvoreda izvršeni su u okviru planiranih sredstava. | | | |

**2.5. ODRŽAVANJE IGRALIŠTA, IGRALIŠTA ZA DJECU I OPREME**

Troškovi održavanja igrališta, igrališta za djecu i opreme procijenjeni su u iznosu od 75.000,00 kuna, a realizirani su u iznosu od 65.212,50 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Održavanje igrališta, igrališta za djecu i opreme | 75.000,00 | 65.212,50 |
| **U K U P N O:** | | **75.000,00** | **65.212,50** |
| **Obrazloženje izvršenja:** realizacija radova naodržavanju igrališta, igrališta za djecu i opreme umanjena je u odnosu na planirana sredstva, a sve prema potrebama i ispostavljenim računima. Izvršeni su radovi na popravku opreme na dječjim i sportskim igralištima. | | | |

**2.6. ODRŽAVANJE GRAĐEVINA, UREĐAJA I PREDMETA JAVNE NAMJENE**

Troškovi održavanja građevina, uređaja i predmeta javne namjene procijenjeni su u iznosu od 165.000,00 kuna, a realizirani su u iznosu od 101.040,68 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Održavanje i čišćenje spomenika i spomen-obilježja | 115.000,00 | 83.215,68 |
| 2. | Održavanje i čišćenje autobusnih nadstrešnica, pozdravnih tabli na ulazima u grad, oglasnih ploča, panoa sadržaja turističke namjene, ograda i drugih građevina, uređaja i predmeta javne namjene | 50.000,00 | 17.825,00 |
| **U K U P N O:** | | **165.000,00** | **101.040,68** |
| **Obrazloženje izvršenja:** realizacija radova naodržavanju građevina, uređaja i predmeta javne namjene u okviru su planiranih sredstava, odnosno realizirani su prema ispostavljenim računima. Osim redovnog održavanja izvršeni su radovi na popravku rasvjete na spomen-obilježju na Trgu hrvatskih ivanovaca u Ivancu u iznosu od 69.115,00 kuna. | | | |

**2.7. ODRŽAVANJE GROBLJA**

Troškovi održavanja groblja u Ivancu, Prigorcu, Margečanu i Radovanu procijenjeni su u iznosu od 10.000,00 kuna, a realizirani su u iznosu od 9.000,00 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Groblja u Ivancu, Prigorcu, Margečanu i Radovanu | 10.000,00 | 9.000,00 |
| **U K U P N O:** | | **10.000,00** | **9.000,00** |
| **Obrazloženje izvršenja:** radovi na održavanju groblja u Ivancu, Prigorcu, Margečanu i Radovanu u okviru su planiranih sredstava, a realizirana je izrada i postava ograde uz grobnu kuću u Radovanu u iznosu od 9.000,00 kuna. | | | |

**2.8. ODRŽAVANJE ČISTOĆE JAVNIH POVRŠINA**

Troškovi održavanja čistoće javnih površina procijenjeni su u iznosu od 95.500,00 kuna, a realizirani su u iznosu od 79.724,28 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Čišćenje javno-prometnih površina I. gradske zone | 8.470,00 | 7.452,11 |
| 2. | Čišćenje javno-prometnih površina II. gradske zone | 22.936,25 | 29.796,31 |
| 3. | Čišćenje javno-prometnih površina III. gradske zone | 8.893,75 | 8.743,90 |
| 4. | Čišćenje javno-prometnih površina u vanjskim naseljima | 25.000,00 | 7.731,96 |
| 5. | Pražnjenje i čišćenje košarica za smeće | 30.200,00 | 26.000,00 |
| **U K U P N O:** | | **95.500,00** | **79.724,28** |
| **Obrazloženje izvršenja:** realizacijaradova naodržavanju čistoće javnih površina umanjena je u odnosu na planirana sredstva. | | | |

**2.9. JAVNA RASVJETA**

Troškovi javne rasvjete procijenjeni su u iznosu od 1.480.000,00 kuna, a realizirani su u iznosu od 1.385.642,23 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Održavanje javne rasvjete | 380.000,00 | 354.902,04 |
| 2. | Potrošnja električne energije za javnu rasvjetu | 1.100.000,00 | 1.030.740,19 |
| **U K U P N O:** | | **1.480.000,00** | **1.385.642,23** |
| **Obrazloženje izvršenja:** radovi na popravku javne rasvjete u okviru su planiranih sredstava, odnosno realizirani su prema ispostavljenim računima za naručeni popravak javne rasvjete, a izvršeni su i sljedeći radovi: 1. Horvatsko-razdvajanje javne rasvjete zbog izgradnje nove trafostanice Horvatsko 2 od strane HEP-a u iznosu od 7.762,50 kn; 2. Radovan-povećanje snage na trafostanici JR-TS 3132 Radovan 2 u iznosu od 2.328,75 kn; 3. Povećanje priključne snage po trafostanicama-Ivanečki Vrhovec JR-TS 2087, Cerje Tužno JR-TS 2135, Knapić JR-TS 2241, Ivanec, ŽHDR, JR-TS 2151, Stažnjevec JR-TS 2012, Cerje Tužno JR-TS 2113, Margečan JR-TS 3165, Ivanec, I.K.Sakcinskog, JR-TS 2066, u sveukupnom iznosu od 26.004,39 kn; 4. Ivanec-zamjena 8 komada metalnih stupova javne rasvjete zbog većih oštećenja; 5. Zamjena 16 komada svjetiljaka javne rasvjete zbog oštećenja. Potrošnja električne energije za javnu rasvjetu je u okviru planiranih sredstava, odnosno prema ispostavljenim računima. | | | |

**2.10. PRIGODNO UREĐENJE GRADA**

Troškovi prigodnog uređenja Grada procijenjeni su u iznosu od 100.000,00 kuna, a realizirani su u iznosu od 98.370,00 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Božićno i novogodišnje uređenje Grada | 100.000,00 | 98.370,00 |
| **U K U P N O:** | | **100.000,00** | **98.370,00** |
| **Obrazloženje izvršenja:** radovi na božićnom i novogodišnjem uređenju Grada izvršeni su u okviru planiranih sredstava. | | | |

**2.11. ODRŽAVANJE CESTA I JAVNIH POVRŠINA U GOSPODARSKIM ZONAMA**

Troškovi održavanja cesta i javnih površina u gospodarskim zonama procijenjeni su u iznosu od 50.000,00 kuna, a realizirani su u iznosu od 27.903,59 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Održavanje cesta i javnih površina u gospodarskim zonama | 50.000,00 | 27.903,59 |
| **U K U P N O:** | | **50.000,00** | **27.903,59** |
| **Obrazloženje izvršenja:** radovi na održavanju cesta i javnih površina u gospodarskim zonama izvršeni su u okviru planiranih sredstava, te su u skladu s ispostavljenim računima. | | | |

**2.12. ČIŠĆENJE POTOKA I KANALA**

Troškovi čišćenja potoka i kanala procijenjeni su u iznosu od 75.000,00 kuna, a realizirani su u iznosu od 74.725,00 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Čišćenje potoka i kanala | 75.000,00 | 74.725,00 |
| **U K U P N O:** | | **75.000,00** | **74.725,00** |
| **Obrazloženje izvršenja:** radovi na čišćenju potoka i kanala izvršeni su u okviru planiranih sredstava. Izvršeni su radovi na čišćenju korita potoka Sinovčica u Ivancu, k.č.br. 943 k.o. Ivanec u duljini od 408 m i u iznosu od 17.850,00 kn; čišćenje kanala Mačkovec u Ivancu, k.č.br. 720 k.o. Ivanec u duljini od 120 m i u iznosu 5.250,00 kn; čišćenje kanala u Jerovcu Gornjem između kbr. 224 i 228 od ŽC 2101 do NC 2-113 u duljini od 150 m i u iznosu od 6.562,50 kn; čišćenje kanala „Jarak kanal“ u Salinovcu, k.č.br. 4671 k.o. Ivanec u duljini od 230 m i u iznosu od 10.062,50 kn; čišćenje kanala k.č.br. 7695 k.o. Klenovnik po granici naselja Horvatsko i Ribić Breg u duljini od 700 m i u iznosu od 35.000,00 kn. | | | |

**2.13. SANACIJA DIVLJIH DEPONIJA**

Troškovi sanacije divljih deponija procijenjeni su u iznosu od 20.000,00 kuna, a realizirani su u iznosu od 1.937,50 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2020. godinu** | **Realizirano u 2020. godini** |
| 1. | Sanacija divljih deponija | 20.000,00 | 1.937,50 |
| **U K U P N O:** | | **20.000,00** | **1.937,50** |
| **Obrazloženje izvršenja:** radovi na sanaciji divljih deponija izvršeni su u okviru planiranih sredstava. | | | |

|  |  |  |
| --- | --- | --- |
| **S V E U K U P N O:** | **4.936.442,04** | **4.353.606,67** |

Iz prikaza planiranih i utrošenih sredstava vidljivo je da je od planiranih 4.936.442,04 kuna za Program održavanja komunalne infrastrukture u 2020. godini utrošeno 4.353.606,67 kuna, te da realizacija Programa iznosi 88,19 %. Odstupanja od Programa pobliže su naznačena po pojedinim djelatnostima.

Ovo Izvješće objaviti će se u „Službenom vjesniku Varaždinske županije“.

GRADONAČELNIK:

Milorad Batinić